Džila Baidena
Džila Treisija Baidena (angļu: Jill Tracy Biden; dzimusi Džeikobsa, bijusi arī Stīvensone 1951. gada 3. jūnijā Hammontonā, Ņūdžersijā, ASV) ir amerikāņu pedagoģe, kura ir 46. ASV prezidenta Džo Baidena sieva un ir ASV pirmā lēdija. Džila Baidena dzimusi 1951. gada 3. jūnijā Ņūdžersijā, bet uzaugusi Pensilvānijā daudzbērnu ģimenē — viņai ir četras jaunākas māsas. Viņas tēvs bija bankas darbinieks, bet māte — mājsaimniece. Pēc vidusskolas absolvēšanas, bija uzsākusi studijas modes preču tirdzniecības sfērā, bet tad nolēma šīs studijas pamest, jo zaudēja interesi par šo jomu. 1970. gadā viņa apprecējās ar bijušo amerikāņu futbola spēlētāju Billu Stīvensonu, kļūdama par Džilu Stīvensoni. 1975. gadā viņi izšķīrās. 1971. gadā viņa iestājas Delavēras Universitātē, kur viņas pamata mācību priekšmets bija angļu valoda. Viņa tur ieguva bakalaura, vēlāk doktora grādu. 1987. gada 17. jūnijā Džila Baidena apprecējās ar vēlāko ASV prezidentu Džo Baidenu, ar kuru viņa iepazinās aklajā randiņā 1975. gadā. Viņiem ir meita Ešlija Baidena, kura ir sociālā darbiniece.